Antonio Banderas Sertai Harrison Ford Dalam “Indiana Jones 5”
Calon Oscar Antonio Banderas (Pain and Glory, The Hitman’s Wife’s Bodyguard, Uncharted) bergabung dengan Harrison Ford dalam filem terbaru Indiana Jones 5 untuk peranan yang tidak didedahkan, lapor Deadline. Penggambaran filem ini sedang dijalankan dengan perincian plot pada ansuran berikutnya yang masih belum diketahui. Indiana Jones 5 menyaksikan kepulangan Harrison Ford yang akan mengulangi salah satu peranannya yang paling ikonik iaitu sebagai penggembara legenda Dr. Henry “Indiana” Jones Jr. Ansuran terakhir ini juga turut diterajui oleh pemenang anugerah Emmy dan Golden Globe, Phoebe Waller-Bridge, yang akan memainkan peranan wanita utama disamping Ford. Turut menyertai barisan pelakon adalah Mads Mikkelsen, Thomas Kretschmann, Boyd Holbrook, dan Shaunette Renée Wilson. Filem ini diarahkan oleh James Mangold (Logan) yang turut menulis lakonlayar bersama rakannya dari filem Ford v Ferrari, Jez dan John-Henry Butterworth. Mangold mengambil-alih kerusi pengarahan selepas Steven Spielberg mengumumkan pengundurannya dari projek filem ini pada tahun lalu. Bagaimanapun, Spielberg masih kekal sebagai penerbit.  Indiana Jones 5 diterbitkan oleh Kathleen Kennedy, pencipta francais Steven Spielberg, Frank Marshall dan Simon Emanuel dengan John Williams kembali menulis skor untuk filem ini.  Lucasfilm menetapkan tarikh tayangan Indiana Jones 5 pada 29 Julai 2022.